OpenLLM-France/wikimedia huggingface dataset:
# David Bentley

David Michael Bentley (nascut el 27 d'agost de 1984 a Peterborough, Cambridgeshire) és un futbolista anglès que juga al Tottenham Hotspur FC i en la selecció de futbol d'Anglaterra. Bentley començà la seua carrera en l'Arsenal FC, i a pesar de ser marcat com una de les futures promeses, va veure les seues oportunitats limitades pel nivell de la resta dels jugadors de l'equip. Passà dues temporades cedit en el Norwich City i en el Blacburn Rovers i fou finalment venut al Blackburn el gener de 2006. Bentley tingué bons partits en el seu nou equip, i finalment fou convocat regularment per a la selecció de futbol sub 21 d'Anglaterra. Debuta internacionalment amb la selecció major en un partit contra Israel al setembre de 2007. El juliol de 2008 fou transferit al Tottenham.

## Referències

* ↑ «David Bentley: Talentspotter». FourFourTwo, 01-08-2003. Arxivat de l'original el 7 February 2017. [Consulta: 16 juny 2017].
* ↑ "Tottenham complete Bentley switch" Arxivat 12 May 2014 a Wayback Machine.. BBC Sport. 30 July 2008. Retrieved 2 January 2013.
* ↑ Hopkinson, Tom «David Bentley reveals he retired because he 'never felt like a footballer'». [Londres], 12-10-2014.

## Enllaços externs

* Dades estadístiques sobre David Bentley a soccerbase.com
* Informació de la seua carrera a ex-canaries.co.uk (anglès)
* perfil de Goal.com (anglès)
# Desert de Núbia

El desert de Núbia (àrab: صحراء النوبة, ṣaḥrāʾ an-Nūba o الصحراء النوبية, aṣ-ṣaḥrāʾ an-nūbiyya, literalment ‘desert nubi’) és una zona desèrtica del nord-est del Sudan, abastant aproximadament 400.000 km² del nord-est del Sudan i el nord d'Eritrea, entre el Nil i el mar Roig. Pràcticament tota la wilaya d'Al-Bahr al-Ahmar, i va des de les muntanyes de la costa de la mar Roja, a l'est, fins prop del riu Nil, a l'oest.
La regió àrida és accidentada i rocosa i conté algunes dunes, també conté molts uadis que es fonen abans d'arribar al Nil. La pluja mitjana anual al desert de Nubia és inferior a 5 polzades (130 mm).

## Poblament

Fou habitat des d'aproximadament el 4000 aC pels blèmies, origen dels actuals beges.
Els habitants nadius de la zona són els nubians. El desert de Nubia va afectar la civilització de l'antic Egipte de moltes maneres. Els comerciants de l'antic Egipte viatjarien pel desert de Núbia per comprar or, draps, pedra, menjar i altres bens de l'antiga civilització de Núbia.
La ciutat més gran del desert de Nubi és Port Sudan, situada a l'extrem oriental del desert, al mar Roig. Altres ciutats importants del desert de Nubia són Atbara al riu del mateix nom, així com Massaua a la Mar Roja. La ciutat d'Abidiya es troba al riu Nil

## Referències

* ↑ «Nubian Desert» (en anglès). Encyclopaedia Britannica. [Consulta: 16 juliol 2023].
* ↑ «desert de Núbia». Gran Enciclopèdia Catalana. [Consulta: 16 juliol 2023].
* ↑ Gheith, Hazem; Sultan, Mohamed «Construction of a hydrologic model for estimating Wadi runoff and groundwater recharge in the Eastern Desert, Egypt» (en anglès). Journal of Hydrology, 263, 1, 10-06-2002, pàg. 36–55. DOI: 10.1016/S0022-1694(02)00027-6. ISSN: 0022-1694.
* ↑ «The History of Ancient Nubia | Institute for the Study of Ancient Cultures». Institute for the Study of Ancient Cultures -The University of Chicago. [Consulta: 16 juliol 2023].
* ↑ Dijkstra, Jitse H. F. «Blemmyes, Noubades and the Eastern Desert in Late Antiquity:». The History of the Peoples of the Eastern Desert, 2012, pàg. 238.
* ↑ Fournet, Jean-Luc. The Eastern Desert in Late Antiquity (en anglès). París: Collège de France, 2018-09-14. ISBN 978-2-7226-0488-9.
* ↑ Trigger, Bruce G. «Review of Late Antique Nubia: History and Archaeology of the Southern Neighbour of Egypt in the 4th-6th C. A.D. Antaeus, Communicationes ex instituto archaeologico academiae scientiarum hungaricae, 16». Orientalia, 58, 4, 1989, pàg. 542–546. ISSN: 0030-5367.
# Emperador Yuan de Han

Emperador Yuan de Han (75 – 33 aEC) va ser un emperador de la Dinastia Han xinesa. Ell va regnar del 48 al 33 aEC. L'Emperador Yuan va ser recordat per la promoció del confucianisme com el credo oficial del govern xinès. Va designar a partidaris de Confuci en els llocs importants del govern. Ell era, en molts sentits, un home amable i gentil que es preocupava per la gent.

## Referències

* ↑ Pirazzoli-T'Serstevens, Michèle; Bujard, Marianne; Chaussende, Damien. Les dynasties Qin et Han: 221 av. J.-C.-220 apr. J.-C. París: les Belles lettres, 2017. ISBN 978-2-251-44638-7.
* Llibre de Han, vol. 9.
* Zizhi Tongjian, vols. 24-29.
* Yap Joseph P. Chapters 11-12. Wars With The Xiongnu - A Translation From Zizhi Tongjian AuthorHouse (2009) ISBN 978-1-4490-0604-4
Emperor Yuan of HanCasa de Liu Nascut: 75 aEC Mort: 33 aEC :
| Títols de regnat |||
| Precedit per: Emperador Xuan de Han | Emperador de la Xina 49 – 33 aEC | Succeït per: Emperador Cheng de Han |
# Menuet antique (Ravel)

El Menuet antique (Minuet antic) és una obra per a piano del compositor francès Maurice Ravel, escrita el 1895 i orquestrada pel mateix músic, el 1929. Va ser composta en homenatge a Emmanuel Chabrier que havia acollit amb benevolència les seves primeres obres.
L'estrena de la versió per a piano va tenir lloc el 18 d'abril de 1898 i va ser interpretada per Ricard Viñes, gran amic del músic i a qui havia dedicat aquesta composició, com ho faria també en altres obres. L'estrena de la versió orquestral va tenir lloc l'11 de gener de 1930.
S'observa que Ravel reprengué la forma minuet en altres obres més tardanes, com en el moviment central de la seva Sonatina i en el cinquè moviment del Le Tombeau de Couperin.

## Referències

* ↑ s.n. «"París 1905: Viñes, una historia del piano": noviembre-diciembre 2015 (introducción y notas de Màrius Bernadó)». Ciclo de miércoles, 2015, pàg. 7. ISSN: 1989-6549.
# La filosofia perenne

La filosofia perenne (en anglès: The Perennial Philosophy) és un assaig de l'escriptor anglès Aldous Huxley, elaborat el 1945. Tracta sobre el terme filosòfic homònim amb la intenció de recopilar totes aquelles obres que el defineixen i representen al llarg de la història i de la diversitat de cultures i tradicions.

## Referències

* ↑ Huxley, Aldous. The Perennial Philosophy. 1st.. Londres: Chatto and Windus, 1946, p. Dust Jacket.

## Vegeu també

* Filosofia perenne
* Aldous Huxley
# Michel Kammoun

Michel Kammoun (àrab: ميشيل كمون, Mīxīl Kammūn; Sierra Leone, 1969) és un director de cinema franco-libanès. És conegut sobretot pel seu llargmetratge de 2006 Falafel, que va guanyar el Bayard d'or a la millor pel·lícula al Festival International de Cinema Francòfon de Namur de 2006.

## Carrera

Després d'estudiar arquitectura, Michel Kammoun es va incorporar l'escola de cinema ESEC a París. Ha escrit i dirigit molts curts. Les seves pel·lícules han participat en molts festivals internacionals i van ser distribuïdes a nombrosos països com EUA, Canadà, Amèrica Llatina, Suïssa, Singapur, Espanya, Alemanya, Bèlgica, Itàlia i França. Ell també ha dirigit anuncis i ha fet tallers d'escriptura de guions. Kammoun viu entre Beirut i París. El seu primer llargmetratge, Falafel, ha guanyat nou premis internacionals, ha participat en festivals de cinema de prestigi d'arreu del món i va obtenir reconeixement internacional.

## Filmografia

* Cathodique (curtmetratge, 1993)
* Ombres (curtmetratge, 1995)
* La Douche (curtmetratge, 1999)
* The Vanishing Rabbits (curtmetratge, 2003)
* Clowning Around (curtmetratge, 2003)
* Falafel (2006)
* Beirut Hold'em (2019)
* Love, Life & Everything in Between (2022)
* The Big Red Heart

## Premis

Falafel
* Bayard d'or a la millor pel·lícula, Festival International de Cinema Francòfon de Namur de 2006
* Bayard d'or a la millor pel·lícula, Festival International de Cinema Francòfon de Namur de 2006
* Premi especial del jurat al Festival du Premier Film d'Annonay (2008)
* Palmera de Bronze a la millor pel·lícula, XXVIII edició de la Mostra de València, 2007
* Premi del Públic, Festival Internacional de Cinema de Lille, França, 2007
* Premi a la millor primera pel·lícula, Festival de cinema àrab de Rotterdam, Països Baixos, 2007
* Premi ART (Premi Millor Primera Pel·lícula), Alexandria International Film Festival, Egipte, 2007
* Daga de Bronze a la millor pel·lícula, Muscat International Film Festival, Oman, 2008
* Silver Muhr a la millor pel·lícula, Festival Internacional de Cinema de Dubai, Emirats Àrabs Units, 2006

## Ressenyes

* Variety (USA)
* Cinebel (Belgium)
* Euromedcafe (France) Arxivat 2016-03-03 a Wayback Machine.
* Filmstart (Germany)
* Flickfilosopher (USA)
* Kino-zeit (Germany)
* Le Monde (France)
* Les Inrocks (France) Arxivat 2013-01-28 at Archive.is
* Liberation (France)
* Mulderville (France) Arxivat 2010-12-25 a Wayback Machine.
* NewYorkCool (USA)
* Screen International (UK)
* Septimovicio (Spain)
* The Australian (Australia)

## Referències

* ↑ «Hope and young directors triumph at Namur» (en anglès). Cineuropa - the best of european cinema. [Consulta: 3 juny 2021].
* ↑ Michel Kammoun. Falafel. París: Euromed Cinemas/CNC, 2008.
* ↑ «Festival International du Film Francophone : Palmarès 2006». Arxivat de l'original el 2013-01-15. [Consulta: 19 gener 2008].
* ↑ La película argelina 'La maison jaune' gana la Palmera de Oro de la XXVIII Mostra de Valencia, Las Provincias, 24 d'octubre de 2007

## Enllaços externs

* Web oficial
* Web de Falafel
# Partit de la Lliga Nacional

El Partit de la Lliga Nacional (National League Party, NLP) fou un partit polític de l'Estat Lliure d'Irlanda, fundat el 1926 per William Redmond i Thomas O'Donnell per tal de donar suport el Tractat Angloirlandès, i defensava el manteniment d'estretes relacions amb el Regne Unit i continuar com a membre de la Commonwealth. Va atraure tant als unionistes irlandesos com als antics membres del Partit Parlamentari Irlandès.
A les eleccions al Dáil Éireann de juny de 1927 va obtenir 8 escons i va donar suport a una moció de censura presentada pel Fianna Fáil al govern del Cumann na nGaedhael i intentaren formar un govern alternatiu amb el líder laborista Thomas Johnson. Tanmateix, dos membes de la Lliga s'oposaren a aquesta tàctica. Vincent Rice va marxar al Cumann na nGaedhael i John Jinks es va abstenir en la votació. Tot i que la moció va fracassar, provocà la convocatòria d'Eleccions al Dáil Éireann de setembre de 1927, a les que només va obtenir dos diputats. El 1928 el partit va fer fallida i el 1931 es va dissoldre.

## Resultats electorals
### Eleccions legislatives

| Any | Líder | Vots | % | Pos. | Escons | ± | Govern |
| 1927 (I) | William Redmond | 83,598 | 7.3% | 5è | 8 / 153 | Nou | Oposició |
| 1927 (II) | William Redmond | 18,990 | 1.6% | =5è | 2 / 153 | 6 | Oposició |

## Referències

* ↑ Manning, Maurice. Irish political parties: an introduction. Londres: Gill and Macmillan, 1972. ISBN 978-0-7171-0536-6.
* ↑ Jordan, Donald «The Irish National League and the 'Unwritten Law': Rural Protest and Nation-Building in Ireland 1882-1890». Past & Present, 158, 1998, pàg. 146–171. ISSN: 0031-2746.
* ↑ «Charles Stewart Parnell - Irish Politician, Parliamentary Maneuvers | Britannica» (en anglès). [Consulta: 5 març 2024].
# Parc Nacional de Timanfaya

El Parc Nacional de Timanfaya és una zona natural protegida d'origen volcànic que es troba als municipis de Yaiza i Tinajo de l'illa de Lanzarote, a les Illes Canàries.
Fou declarat Parc Nacional el 9 d'agost de 1974. Ocupa una extensió de 51,07 km² del sud-est de l'illa. Es tracta d'un parc d'origen volcànic. Les últimes erupcions es van produir al segle xviii, entre els anys 1730 i 1736. Té més de 25 volcans, alguns d'emblemàtics, com el de la montaña de Fuego, la montaña Rajada o la Caldera del Corazoncillo. Encara ara presenta activitat volcànica, i existeixen punts de calor en la superfície que arriben als 100-120 °C i fins als 600 °C a 13 metres de fondària.
* «Charco de los Ciclos»
* Vista general
* El Timanfaya, terra de volcans
Aquest hàbitat volcànic es troba en les primeres etapes de la successió ecològica (en total, s'hi han descrit unes 180 espècies vegetals), per la qual cosa és un excel·lent indret per a l'estudi dels processos de colonització i successió.
El 1993, la UNESCO li atorgà la qualificació de Reserva de la Biosfera. També és Zona d'especial protecció per a les aus (1994).

## L'erupció de Timanfaya

"El día 1 de septiembre de 1730, entre las nueve y las diez de la noche, la tierra se abrió en Timanfaya, a dos leguas de Yaiza… y una enorme montaña se levantó del seno de la tierra", segons el testimoni del capellà Lorenzo Curbelo. L'illa es va transformar completament. Nou pobles quedaren soterrats (Tingafa, Montaña Blanca, Maretas, Santa Catalina, Jaretas, San Juan, Peña de Palmas, Testeina i Rodeos), i durant sis anys la lava es va estendre per la zona sud cobrint una quarta part de l'illa i omplint els camps de cendres volcàniques. El 1824 tornaren de bell nou les erupcions a Timanfaya. Hi hagué anys de fam i gran part de la població hagué d'emigrar. Des de llavors, el paisatge s'ha transformat gràcies a les tècniques agràries de conreu sobre lapil·lis volcànics que els conejeros utilitzen per a captar la humitat dels vents alisis.

## Vegeu també

* Castell de San José, fortalesa històrica i actualment museu d'art a Arrecife

## Enllaços externs

* Web oficial del Parc Nacional Arxivat 2013-06-08 a Wayback Machine. al web del Ministeri de Medi Ambient (castellà).
# Arab Muhàmmad Khan

Arab Muhàmmad Khan és el nom dels següents personatges:
* Arab Muhàmmad Khan I, kan de Coràsmia (1602-1623).
* Arab Muhammad Khan II, kan de Coràsmia (1702-1704).
# Sophie Baby

Sophie Baby (Châtenay-Malabry, 26 de gener de 1977) és una historiadora francesa i professora d'Història Contemporània a la Universitat de Borgonya.

## Obra publicada

* Violencia y transiciones políticas a finales del siglo XX Europa del Sur - América Latina. Madrid: Casa de Velázquez, 2009. ISBN 9788496820319.
* Condamner le passé ? Mémoires des passés autoritaires en Europe et en Amérique latine. Presses universitaires de Paris Nanterre, 2019.
* El mito de la transición pacífica. Violencia y política en España (1975-1982). Madrid: Akal, 2021. ISBN 978-84-460-5285-2.
* Juger Franco ? Impunité, réconciliation, mémoire. París: La Découverte, 2024. ISBN 978-2-348-07906-1.

## Referències

* ↑ Barnils, Andreu. «La transició espanyola no va ser pas pacífica: va haver-hi 714 morts». Vilaweb, 18-09-2018. [Consulta: 5 maig 2023].
* ↑ Elorduy, Pablo. «En los 70 se esperaba la guerra civil, la percepción era que habría un millón de muertos» (en castellà). El Salto, 24-10-2018. [Consulta: 5 maig 2023].
* ↑ Castillo, Gorka. «Puede que la transición no curara las heridas pero los españoles han aprendido a vivir en paz» (en castellà), 31-10-2018. [Consulta: 5 maig 2023].
* ↑ Barnils, Andreu. «La dreta espanyola és hereva assumida del franquisme». Vilaweb, 18-07-2024. [Consulta: 22 juliol 2024].
# Sobre la línia: la història de Richard Williams

Sobre la línia: la història de Richard Williams (títol original en anglès, On the Line: The Richard Williams Story) és un documental estatunidenc del 2022, escrit i dirigit per Stuart McClave. S'hi perfila patriarca del tenis Richard Williams, pare i entrenador de Venus Williams i Serena Williams. S'ha doblat al català per a la plataforma 3Cat.
Es va projectar al Festival de Cinema de Tribeca el 12 de juny de 2022 i es va estrenar internacionalment al Sheffield DocFest el 17 de juny de 2023.

## Referències

* ↑ «Docs: "On the Line: The Richard Williams Story" Examines Famous Tennis Patriarch, Unconscious Bias». Golden Globe Awards. [Consulta: August 14, 2023].
* ↑ «'On the Line: The Richard Williams Story' Review: Venus and Serena's Father Has His Say». Variety. [Consulta: August 14, 2023].
* ↑ «Sobre la línia: la història de Richard Williams - Sobre la línia: la història de Richard Williams». 3Cat. [Consulta: 5 juliol 2024].
* ↑ «Venus and Serena Williams' Father Richard Retraces His Family's Journey in Sheffield Doc 'On the Line': Watch Trailer (EXCLUSIVE)». Variety. [Consulta: August 14, 2023].
# Temporada 2004-2005 del Nàstic

Dades de la Temporada 2004-2005 del Gimnàstic de Tarragona.

## Plantilla

Aquesta és la plantilla del Gimnàstic de Tarragona per a la temporada 2004-2005 a la Segona Divisió de la lliga espanyola de futbol.
| 1 Felip Ortiz Martínez 2 Luis Miguel Carrión Delgado 3 Pablo Lusarreta Zabalza 4 Jesús María Serrano Eugui 5 Felipe Vaqueriza Rodríguez 6 Abel Buades Vendrell 7 David Cuéllar Tainta 8 Manuel Martínez Lara "Manolo" 8 Àngel Morales Cuerva 9 Jon Andoni Pérez Alonso "Bolo" 10 Diego Torres Rodríguez 11 Lluís Codina Codina 12 Ivan Ania Cadavieco 13 Juanjo Valencia | 14 David García Haro 15 Alfonso Sánchez Moraga 15 Igor Angulo 16 Carlos Alberto Moreno "la Vieja" 17 Diego Ribera Ramírez 18 Dani Tortolero Núñez 19 David Medina Díaz de López 20 Alfonso Vera Quintero 21 Antoni Pinilla Miranda 22 Fernando López Álvarez 23 Marco Antonio Ortega Cotano 24 Ibón Begoña Zubiaurre Antoni Vélez Ñoño (filial) |
* Entrenador: Luis Ángel César Sampedro
* Segon entrenador: Francisco Ramírez
* Preparador físic: Xavier Bartolo

### Fitxatges

Els fitxatges d'aquesta temporada foren:
* Alfonso Sánchez del Córdova
* David Cuéllar de l'Elx
* David García del FC Barcelona B
* Dani Tortolero del FC Barcelona B (jugava cedit a l'Elx)
* Diego Ribera retornà del Girona on jugava cedit
* Ibón Begoña de l'Alavés
* Carlos Alberto Moreno del Chacarita Juniors
* Ivan Ania del Tenerife
Jugadors que arribaren al mercat d'hivern:
* Sergio Francisco del Lorca
* Igor Angulo de l'Athletic de Bilbao

### Baixes

Les baixes foren:
* Gerard Bordas al Terrassa (on ja jugava cedit)
* Jonathan Torres al Las Palmas
* Alfaro
* Álvaro al Mérida
* Jacob
* Luis López
* Morales
* Siria
* Talavera
* Sukía a la Real Unión de Irún
Jugadors que deixaren l'equip abans d'acabar la temporada:
* Alfonso Sánchez
* Diego Ribera a l'Alacant
* Carlos Alberto Moreno al Chacarita Junior

## Resultats

L'equip començà la temporada força malament i de les deu primeres jornades, cinc les passà en llocs de descens. A partir de llavors reaccionà i arribà a situar-se en setena posició a la jornada 17, la posició més alta que ocuparia en tota la lliga. A més, entre la jornada 11 i vint no perderen ni un partit. Això feu somiar a algunes persones amb la possibilitat d'un ascens a Primera divisió, però aquella fita es feu esperar encara un any. L'equip acabà la temporada en setena posició, amb 60 punts i 16 victòries, 12 empats i 14 derrotes. Marcà 49 gols i n'encaixà 45.

## Golejadors

Els gols de la temporada es repartiren de la següent manera:
* Amb 13 gols: Diego Torres
* Amb 7 gols: Bolo i Pinilla
* Amb 3 gols: Abel Buades, Iván Ania, Manolo i Sergio Francisco
* Amb 2 gols: David Cuellar, Ibón Begoña i Lluís Codina
* Amb 1 gol: Dani Tortolero, Alfonso Vera, Lusarreta i Jesús Mari Serrano

## Enllaços externs

* Plantilla de la temporada Arxivat 2006-11-28 a Wayback Machine.
* Resultats de la temporada Arxivat 2006-11-28 a Wayback Machine.
# Vladimir Ivković

Vladimir Ivković (Dubrovnik, 25 de juliol de 1929 - Zagreb, 10 de març de 1992) va ser un waterpolista croat que va competir sota bandera iugoslava durant les dècades de 1940 i 1950.
El 1952 va prendre part en els Jocs Olímpics de Hèlsinki, on guanyà la medalla de plata en la competició de waterpolo. Quatre anys més tard, als Jocs de Melbourne, guanyà una nova medalla de plata. En el seu palmarès també destaca una medalla de plata al Campionat d'Europa de waterpolo de 1954.

## Referències

* ↑ «Vladimir Ivković Olympic Results». sports-reference.com. Arxivat de l'original el 18 d'abril 2020. [Consulta: 17 setembre 2019].
* ↑ «Men Water Polo European Championship 1954 Torino (ITA) - 31.08-05.09 Winner Hungary». todor66.com. [Consulta: 16 setembre 2019].
* ↑ «Vladimir Ivković». Comitè Olímpic de Croàcia, 04-03-2017. Arxivat de l'original el 15 de setembre 2017.
# Les Comasses

Les Comasses és una muntanya de 590 metres, que es troba al municipi de Biosca, a la comarca catalana del Solsonès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sironj

* Per a altres significats, vegeu «Districte de Sironj».
Sironj és una ciutat i municipalitat del districte de Vidisha a Madhya Pradesh, situada a 24° 06′ N, 77° 42′ E﻿ / ﻿24.1°N,77.7°E﻿ / 24.1; 77.7. La població el 1901 era de 10.417 habitants i consta al cens del 2001 amb 42.100 habitants. Al segle xi la zona fou ocupada pels rajputs sengars procedents de Malwa, dirigits per Jai Singh Siddh-raj d'Anhilvada. Al segle xvi els seus descendents es van oposar a l'avanç de Sher Shah que va devastar el territori i va establir els seus quarters a la ciutat principal, que per ell va agafar el nom de Sherganj, que es va corrompre amb el temps a Sironj. Sota Akbar el Gran fou un mahal del sarkar de Chanderi de la suba de Malwa, i fou concedit en jagir a l'emperador Gharib Das, senyor khichi chauhan de Raghugarh. Del 1736 al 1754 fou dominada pel peshwa Baji Rao i a la darrera data va passar als Holkar; el 1798 Jaswant I Rao Holkar la va cedir a Amir Khan Pindari, i la concessió fou finalment confirmada pels britànics per tractat de finals de 1817 que van reconèixer a Amir Khan com nawab de Tonk. La ciutat fou capital d'una pargana que formava un districte administratiu de l'estat de Tonk, i depenia a efectes administratius de l'agència de Bhopal, ja que estava situada fora del Rajasthan (on estava bona part de la resta de l'estat de Tonk). Ocupava 1888 km² i la població el 1901 era de 68.539 habitants. El 1949 va quedar com un districte de Rajasthan rodejat per totes parts per Madhya Pradesh però el 1956 fou traspassat a Madhya Pradesh però va esdevenir una subdivisió del districte de Vidisha.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Stegophilus insidiosus

Stegophilus insidiosus és una espècie de peix de la família dels tricomictèrids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu São Francisco al Brasil.

## Referències

* ↑ uBio (anglès)
* ↑ Reinhardt J. T., 1859. Stegophilus insidiosus, en ny Mallefish fra Brasilien og dens Levemaade. Vidensk. Medd. Naturh. Foren. Kjøbenhavn 1858. 79-97.
* ↑ BioLib (anglès)
* ↑ Reinhardt, J. T., 1859. Stegophilus insidiosus, en ny Mallefish fra Brasilien og dens Levemaade. Vidensk. Medd. Naturh. Foren. Kjøbenhavn 1858: 79-97, Pl. 2.
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB